יצחק ויץ

יצחק פטר (איציק) וִיץ (נולד ב-7 בנובמבר 1934) הוא אימונולוג וחוקר סרטן ישראלי, פרופסור אמריטוס בבית הספר שמוניס למחקר ביו-רפואי וחקר הסרטן באוניברסיטת תל אביב. לשעבר סגן נשיא האוניברסיטה למחקר ופיתוח ודקאן הפקולטה למדעי החיים ע"ש ג'ורג' ס. וייז. חתן פרס סנט-גיירגי לשנת 2023. יצחק ויץ נולד בווינה, אוסטריה, בן לפרידה (לבית גרסטמן) והרמן-צבי ויץ. בספטמבר 1939, עם פרוץ מלחמת העולם השנייה וכשנה וחצי לאחר האנשלוס, עלה ויץ לארץ ישראל המנדטורית יחד עם משפחתו, והשתקעו בשכונת כרם אברהם בירושלים. את לימודיו היסודיים עשה בבית הספר תחכמוני, ואת לימודיו התיכוניים בתיכון בית הכרם (לימים התיכון ליד האוניברסיטה). בשנת 1952 התגייס ויץ לצה"ל ושירת כקצין בחיל השריון. את שירות המילואים ביצע בחיל הרפואה. את לימודיו באוניברסיטה העברית עשה במסלול ישיר לתואר שני במיקרוביולוגיה, ביוכימיה ופרזיטולוגיה והשלים אותו בשנת 1959. המשיך ללימודי תואר שלישי באימונולוגיה ובחקר הסרטן, בבית הספר לרפואה של האוניברסיטה העברית בירושלים. בשנת 1965 הגיש ויץ את עבודת הדוקטורט, ומיד לאחר מכן יצא לארצות הברית. הוא שהה משך כשלוש שנים כעמית בתר-דוקטורי ב-Roswell Park Memorial Institute בבאפלו, ניו יורק. בשנת 1968 שב לישראל, הצטרף כמרצה לאימונולוגיה באוניברסיטת תל אביב וכן מונה לראש המחלקה למיקרוביולוגיה. עם הצטרפותו זו, זכה למענק בגובה 125 אלף לירות ישראליות לצורך מחקר אימונולוגי בחולי סכיזופרניה. לאחר כשנה קודם לדרגת מרצה בכיר, ובשנת 1972 לדרגת פרופסור חבר. באותה שנה הוביל את העברת המחלקה למיקרוביולוגיה מהקמפוס האוניברסיטאי באבו כביר, אל הקמפוס ברמת אביב. בשנת 1975 הועלה לדרגת ויץ לפרופסור מן המניין. בשנת 1979 נבחר לדקאן הפקולטה למדעי החיים ע"ש ג'ורג' ס' וייז, וכן ייסד את המרכז לחקר הביולוגיה של הסרטן ועמד בראשו. בשני תפקידים אלה, כיהן עד לשנת 1984, אז מונה לסגן נשיא אוניברסיטת תל אביב למחקר ופיתוח וליושב ראש "רמות", חברת מסחור הטכנולוגיות של האוניברסיטה. בתפקידים אלה כיהן כשלוש שנים. בשנות ה-80 וה-90 כיהן בתפקידים שונים בחבר הנאמנים של האוניברסיטה. ויץ מלא תפקידים שונים הן בישראל והן בפורומים בינלאומיים. בישראל כיהן כנשיא האגודה לאימונולוגיה (בשנים 1986–1989), וכנשיא מייסד של האגודה הישראלית לחקר הסרטן (בשנים 2008–2011) וכן כיהן בוועדות לאומיות לשיתוף פעולה מדעי בין ישראל לגרמניה ובין ישראל לצרפת. בשנת 2003 יצא ויץ לגמלאות, מאז ועד היום (2021) הוא עומד בראש קבוצת מחקר פעילה. עם תלמידיו לאורך השנים נמנים הפרופסורים עדית בן-ברוך ויונה קיסרי מאוניברסיטת תל אביב. ויץ אב לשניים, ולו חמישה נכדים ושני נינים. יצחק ויץ הוא חוקר הסרטן הוותיק ביותר באוניברסיטת תל אביב. ברבות השנים פרסם מעל 220 מאמרים בכתבי עת מדעיים מובילים, ערך 11 ספרים וכתב פרקים רבים נוספים. הוא חבר בשורה של אגודות וחברות מדעיות בתחומי האימונולוגיה וחקר הסרטן, וכן שימש חוקר אורח באוניברסיטאות בארצות הברית, ובאוסטריה. בשוודיה כהן כפרופסור אורח במכון קרולינסקה. היה עורכם של כתבי עת אחדים העוסקים אף הם בחקר הסרטן. בראשית שנותיו כחוקר, הוביל צוות שהצליח להבין מדוע חולי סרטן אינם דוחים את הגידולים הסרטניים שאותם הם נושאים. בהמשך היה לחלוץ חקר המיקרו-סביבה הסרטנית (Microenvironment) ופיתח תחום זה. הוא כיהן במשך למעלה מעשור כנשיא המייסד של החברה הבינלאומית למיקרו-סביבת הסרטן. במסגרת תפקיד זה ארגן 7 כנסים בינלאומיים: בבית גבריאל (1995), בווינה (2002), בפראג (2004) בפירנצה (2007), בוורסאי (2009), בסוג'ואו (2012) ובתל אביב (2015). כנסים אלה התמקדו בחקר המיקרו-סביבה הסרטנית. תרומתו המדעית העיקרית של ויץ הייתה בכך שזיהה לראשונה כי המיקרו-סביבה התאית והמולקולרית מהווה נקודת מפתח ביצירתם של גידולים סרטניים וגרורות. בעת הנוכחית חוקרת מעבדתו של ויץ את המנגנונים התאיים והמולקולריים של גרורות סרטניות, המהוות את הגורם הקטלני ביותר במחלת הסרטן, במטרה לפתח דרכי טיפול חדשות. הוא עוסק בלמידת האינטראקציות בין תאי הסרטן לבין המיקרו-סביבה המקיפה אותם, ואשר משפיעות על התפתחות הגידול והיווצרות גרורות. יחסי הגומלין הדו-כיווניים בין הגידול לבין המיקרו-סביבה שלו, מתבטאים בין היתר ביכולת של כל אחד מהם להשפיע על התבטאות הגנים של האחר ולווסתה, ומהווים מרכיב קריטי ב"צומת קבלת ההחלטות" של התאים הסרטניים לקראת התפתחותה או אי-התפתחותה של גרורה. פרס גורביץ מטעם האוניברסיטה העברית (1960) עמית אנה פרנק בווילז'ואיף, צרפת (1961) עמית אלינור רוזוולט לחקר הסרטן (1974) ראש הקתדרה לאימונוביולוגיה על שם דייוויד פורמן (1980–2003) מלגת פוגרטי מטעם המכונים הלאומיים לבריאות בארצות הברית (1990) חבר נבחר של האקדמיה העולמית לאמנות ומדע (1996) פרס ז'קלין סרוסי לחקר הסרטן (2003) פרס מפעל חיים לתרומות מדעיות מטעם המכון לווירולוגיה הומנית בבית הספר לרפואה של אוניברסיטת מרילנד (2008) הרצאה לזכר אוטו הרץ בחקר הסרטן, אוניברסיטת תל אביב (2014) סימפוזיון לרגל הגיעו לגבורות (2014) דוקטור לשם כבוד מטעם אוניברסיטת וינה (2018) ההרצאה השנתית על שם מרלן וסטיוארט גרינבאום, המכון לווירולוגיה הומנית בבית הספר לרפואה של אוניברסיטת מרילנד (2019) פרס מפעל חיים מטעם הארגון הישראלי לחקר הסרטן (2022) חבר כבוד באקדמיה האירופית לאימונולוגיה של סרטן (2022) פרס מפעל חיים מטעם בית הספר שמוניס למחקר ביו-רפואי וחקר הסרטן (2023) פרס סנט-גיירגי להתקדמות בחקר הסרטן (2023) פרופסור לשם כבוד מטעם האוניברסיטה הרפואית של וינה (2024) Witz IP and Izraely S. Introduction to the Tumor Microenvironment. In: Biomaterials Science Series No. 14; Biomaterial Based Approaches to Study the Tumour Microenvironment. Jessica O. Winter JO, Rao SS Editors. Royal Society of Chemistry. 11–29, 2023. Witz IP and Izraely S. The microenvironment of Site-specific Metastasis. In: Cancer Metastasis Through the Lymphovascular System. Leong SP, Nathanson D, Zager JS Editors. Springer Nature Switzerland, 107–115, 2022. Witz IP. The cross talk between cancer cells and their microenvironments. Biochem Biophys Res Commun. 633:59–60, 2022. Leong SP, Witz IP, Sagi-Assif O, Izraely S, Sleeman J, Piening B, Fox BA, Bifulco CB, Martini R, Newman L, Davis M, Sanders LM, Haussler D, Vaske OM, Witte M. Cancer microenvironment and genomics: evolution in process. Clin Exp Metastasis. 39:85–99, 2022. De Las Rivas J, Brozovic A, Izraely S, Casas-Pais A, Witz IP, Figueroa A. Cancer drug resistance induced by EMT: novel therapeutic strategies. Arch Toxicol. 95:2279–2297, 2021. Izraely S, Witz IP. Site-specific metastasis: A cooperation between cancer cells and the metastatic microenvironment. Int J Cancer.148:1308–1322, 2021. Maman S, Witz IP. A history of exploring cancer in context. Nat Rev Cancer. 18:359–376, 2018. Klein-Goldberg A, Maman S, Witz IP. The role played by the microenvironment in site-specific metastasis. Cancer Lett. 352:54-58, 2014. Witz IP. Tumor-microenvironment interactions: dangerous liaisons. Adv Cancer Res. 100:203-29, 2008. Witz IP. The selectin-selectin ligand axis in tumor progression. Cancer Metastasis Rev, 27:19–30. 2008. Witz IP. Yin-yang activities and vicious cycles in the tumor microenvironment. Cancer Res, 68:9–13. 2008. Witz IP, Levy-Nissenbaum O. The tumor microenvironment in the post-PAGET era. Cancer Lett. 8. 242:1–10, 2006. Eshel R, Neumark E, Sagi-Assif O, Witz IP. Receptors involved in microenvironment-driven molecular evolution of cancer cells. Semin Cancer Biol. 12:139-47. 2002. Witz IP. Presence and functions of immune components in the tumor microenvironment. Adv Exp Med Biol. 495:317-24. 2001. Sagi-Assif O, Douer D, Witz IP. Cytokine network imbalances in plasmacytoma – regressor mice. Curr Top Microbiol Immunol. 246:395–401. 1999. Ran M, Langer AB, Eliassi I, Gohar O, Gonen B, Gradsztajn S, Fridman WH, Teillaud JL, Witz IP. Possibilities of interference with the immune system of tumor bearers by non-lymphoid Fc gamma RII expressing tumor cells. Immunobiology. 185:415-25, 1992. Witz IP, Ran M. FcR may function as a progression factor of nonlymphoid tumors. Immunol Res. 11:283-95, 1992. Witz IP, Agassy-Cahalon L. Do naturally occurring antibodies play a role in the progression and proliferation of tumor cells? Int Rev Immunol. 3:133-45, 1988. Ran M, Witz IP. FcR derived from without the immune system—a potential escape mechanism for cells propagating in a hostile immunological environment. Contrib Gynecol Obstet. 14:83-89, 1985. Witz IP, Meyer G. Membrane antigens associated with infection, transformation, and tumorigenesis by polyoma virus. Cancer Immunol Immunother. 17:147-153, 1984. Witz IP. Tumor-bound immunoglobulins: in situ expressions of humoral immunity. Adv Cancer Res. 25:95–148, 1977. Witz IP. The biological significance of tumor-bound immunoglobulins. Curr Top Microbiol Immunol. 61:151-71,1973. יצחק ויץ, באתר ResearchGate יצחק ויץ, באתר גוגל סקולר דף אישי, באתר אוניברסיטת תל אביב אתר החברה הבינלאומית לחקר מיקרו-סביבה סרטנית יצחק ויץ בהרצאה על מיקרו-סביבה סרטנית (באנגלית) יהונתן ברקהיים, פרס יוקרתי לחוקר סרטן ישראלי, במדור "חדשות מדע" באתר של מכון דוידסון לחינוך מדעי, 6 בינואר 2024 מענק של 125 אלף ל"י מארה"ב לד"ר ויץ מאוניברסיטת תל אביב, באתר על המשמר, ‏13 בדצמבר 1968 אברהם פלג, חוקרים ישראליים פתרו תעלומה: מדוע הגוף לא דוחה סרטן, באתר מעריב, ‏21 באפריל 1971 Scientific Symposium in Honor of Prof. Isaac P. Witz, אוניברסיטת תל אביב, ‏13 בנובמבר 2014 Isaac P. Witz, Prof., Ph.D., Universität Wien הישג כפול לפרופ' יצחק ויץ: פרס מפעל חיים מהארגון הישראלי לחקר הסרטן ומינוי לאקדמיה האירופית לאימונולוגיה של סרטן, באתר אוניברסיטת תל אביב, ‏19 ביוני 2022 Prof. Isaac P. Witz to to receive the 2023 Szent-Györgyi Prize for Progress in Cancer Research, The George S. Wise Faculty of Life Sciences, ‏2023-06-08